ዝብል፡ ሕቶ ብዙሓት ካብ ዝኸውን ውዒሉ ሓዲሩ'ሎ። ውህደት ኢህወደግ ዝድግፉ ኣባላትን ኣሓት ውድባትን እቲ ግንባር ኮነ ህወሓት፡ ዋላ እኳ ኢህወደግ ክሳብ ሕዚ ብዝመጽአሉ መገዲ ክቕፅል ከም ዘይኽእል እንተኣመኑ፡ ድሕሪ ሕዚ ብኸመይ ይጓዓዝ ብዝብል ግን፡ ክሰማምዑ ኣይከኣሉን። ኣብ ዝሓለፈ ቀዳም ዝተኻየደ ኣኼባ ስራሕ ፈፃሚት ኢህወደግ ስዒቡ፡ ብፅባሒቱ ዕለተ ሰንበት፡ ቀዳማይ ሚኒስተር ኣብይ ኣሕመድ፡ ምስ ፈፃሚት ስራሕ ህወሓት ዝገበርዎ ዘተ፡ ፍረ ኣልቦ ምዃኑ ድማ ናይዚ ምስክር እዩ። ኣብ ቀፀልቲ መዓልታት'ውን እንተኾነ፡ ናይ ክልቲኦም ወገናት ኣፈላላይን ምውጣጥን ዝቐፀለ ይመስል። ኣብ ፖለቲካዊ ተቓውሞ ዝፀንሑ ኣይተ ሙሼ ሰሙ፡ ፖለቲካ ከም ሒሳብ፡ እዚ እንተኾይኑ እዚ ክኸውን እዩ ዝበሃል ስለዘይኮነ፡ ካብዚ ኣጋጣሚ ምጥቃም ዝከኣለሉ ዕድል ከምዘሎ እንተኣሚኖምሉ፡ ክልቲኦም ወገናት መሊሶም ክዛተዩ ይኽእሉ እዮም ዝብል እምነት ኣለዎም። ብኣንፃሩ፡ ብስምዒት ፅልኢ ናብ ምውንጃል ዘምርሑ እንተኾይኖም ግን፡ ንምዝርራብ ዝህልዎም ዕድል ከምክንዎ እዮም ይብሉ። ኣብዪ ኣሕመድ፡ "ካብቲ ግንባር [ኢህወዴግ] ክወጽእ ዝደሊ እንተልዩ፡ ክወጽእ ይኽእል'ዩ" ተስፋን ብደሆን ዘንጸላለዎ ብዶክተር ኣብዪ ዝምራሕ ኢህወዴግ ኢህወዴግ ሓደ ኾይኑ ክቕፅል ድዩ?
